G., Dei gratia Senonensis archiepiscopus, omnibus ad quos hec carta pervenerit, salutem. Notum sit omnibus quod Willelmus, filius functi Mauricii de Seleniaco, laudavit, in nostra presentia, canonicis Deiloci acensivam quam fecerat pater ejus in molendino de Briennone quod Medianum dicitur, videlicet octavam partem molendini pro XIIII bichetis, X tremesii et quatuor frumenti. Donavit etiam XV denarios census apud Joviniacum, quos Deilocenses debebant ei; IX de vinea Renardi Escharlerii; III de boschia; III de vinea decani. Idem etiam quitavit omnes querelas quas habebat tunc adversus Deilocensem ecclesiam. Hec omnia laudavit uxor ejus, Autisiodora. Prefatus quoque Willelmus, in nostra presentia, concessit ecclesie Deiloci quicquid in decima de Chanlaio antecessores ejus possederant. Actum apud Deilocum, anno Verbi incarnati Mº Cº LXXXº IIIIº. Datum per me Petrum.